На основу Статута , на својој седници одржаној дана усвојио је следећи

ПРАВИЛНИК

О РАДУ КООРДИНАЦИОНОГ ТЕЛА СУДИЈСКЕ ОРГАНИЗАЦИЈЕ СРБИЈЕ

Члан 1.

Овим Правилником се ближе одређују правила, начин и делокруг рада Координационог тела Судијске организације Србије.

Члан 2.

Координационо тело је састављено од пет чланова и чине га председник и четири члана. Председника предлаже и бира Координационо тело већином гласова од укупног броја чланова.

Чланове Координационог тела именује и разрешава Управни одбор Српског атлетског савеза од међународних и истакнутих атлетских судија.

Члан 3.

Председник представља и заступа Координационо тело и Судијску организацију Србије пред органима Српског атлетског савеза. У његовој одсутности послове из делокруга Председника врши заменик, кога бирају чланови Координационог тела.

Члан 4.

Надлежност Координационог тела:

* Ради у складу са статутом Српског атлетског савеза,
* Има надлежност над свим питањима везаним за атлетске судије, суђење на такмичењима и другим активностима,
* Чини Комисију за оспособљавање и усавршавање судија,
* Издаје и одузима дозволе за рад атлетским судијама,
* Прати промене атлетских правила,
* Бира и припрема судије за полагање за међународна звања,
* Бира и припрема судије за суђење на међународним такмичењима која се одржавају на простору Републике Србије,
* Прати рад судијских организација и води евиденцију у складу са Законом о спорту и важећим правилницима,
* Води евиденцију о раду судија,
* Одређује техничке делегате за сва такмичења која се налазе у календару САС,

Члан 5.

Председник и чланови Координационог тела имају право:

* Да о свим питањима о којима се одлучује износе своје мишљење и дају одговарајуће предлоге,
* Да на примерен начин информишу све заинтересоване о раду Координационог тела,
* Да затраже стручна мишљења од компетентних институција о појединим питањима која се суђења у атлетици, ради спровођења даљих активности,
* Да постављају питања која се односе на стање у области деловања САС и УО ССС, а везана су за рад атлетских судија,
* Да предлажу САС и УО САС одређене измене или допуне важећих правних аката, те дају конструктивне предлоге за унапређење организовања такмичења.

Члан 6.

Чланови Координационог тела дужни су:

* Да у случају немогућности присуствовања састанку о томе благовремено обавесте Председника,
* Да Председнику у писаној форми достављају теме за дневни ред,
* Да се на састанцима придржавају устаљених правила за рад и дискусију.

Члан 7.

Председник Одбора сазива редовне и ванредне састанке Председништва Одбора.

Редовни састанци Председништва Одбора се одржавају једном у три месеца, док се ванредни састанци могу одржавати и чешће, када то потреба и хитност доношења одлуке то захтева.

Састанци се могу одржавати уз лично присуство, као и телефонским или електронским путем.

Након одржаног састанка сачињава се записник, који се доставља свим члановима Координационог тела.

Члан 8.

Заказан састанак Координационог тела се може отказати уколико наступе разлози који онемогућавају одржавање састанка тог датума.

Састанак Координационог тела се може одложити уколико се после отварања састанка установи да не присуствује довољан број чланова за пуноважно одлучивање.

Члан 9.

Координационо тело доноси одлуке уколико је присутно више од половине чланова и то већином гласова.

Гласање може бити јавно или тајно и може се односити на све тачке дневног реда или само на поједине, о чему ће одлуку на почетку састанка донети чланови већином гласова.

Члан 10.

Овај Правилник ступа на снагу даном доношења од стране УО САС и биће објављен на званичном сајту Српског атлетског савеза.